
Temats:	<Titre>Atzinums par starpposma ziņojumu par grozījumiem Regulā (ES, Euratom) 2020/2093, ar ko nosaka daudzgadu finanšu shēmu 2021.–2027. gadam</Titre> <DocRef>(2023/0201R(APP))</DocRef>
Godātais priekšsēdētāj!
Saistībā ar minēto procedūru Pilsoņu brīvību, tieslietu un iekšlietu komitejai tika uzdots sniegt atzinumu Jūsu vadītajai komitejai. 2023. gada 29. jūnija sanāksmē LIBE komitejas koordinatori nolēma atzinumu nosūtīt vēstules veidā.
Pilsoņu brīvību, tieslietu un iekšlietu komiteja šo jautājumu izskatīja 2023. gada 18. jūlija sanāksmē. Minētājā sanāksmē[footnoteRef:1] tā nolēma aicināt par jautājumu atbildīgo Budžeta komiteju starpposma ziņojumā iekļaut turpmāk minētos ierosinājumus. [1:  Deputāti, kuri balsoja:

Juan Fernando López Aguilar, (priekšsēdētājs/ atzinuma sagatavotājs), Pietro Bartolo (2. priekšsēdētāja vietnieks), Emil Radev (4. priekšsēdētāja vietnieks), Adamowicz Magdalena, Al-Sahlani  Abir, Ansip Andrus, Arvanitis Konstantinos, Barley Katarina, Biedroń Robert, Bielowski Theresa, Bilčík Vladimír, Blaga Vasile, Boeselager Damian, Braunsberger-Reinhold Karolin, Bricmont Saskia, Chagnon Patricia, Daly Clare, Delbos-Corfield Gwendoline, Düpont Lena, Fest, Nicolaus, Grapini Maria, Guillaume Sylvie, Gusmão José, Incir Evin, in't Veld Sophia, Jaki Patryk, Kanko Assita, Keller Fabienne, Körner Moritz, Kuhnke Alice, Nemec Matjaž, Morano Nadine, Oetjen Jan-Christoph, Olbrycht Jan, Papadakis Kostas, Rangel Paulo, Sagartz Christian, Santos Isabel, Sippel Birgit, Terheş Cristian, Strik Tineke, Strugariu Ramona, Tardino Annalisa, Toom Yana, Urbán Crespo Miguel, Yoncheva Elena, Zarzalejos Javier.] 

Ar cieņu
Juan Fernando López Aguilar

IEROSINĀJUMI
[bookmark: restart]1.	atzinīgi vērtē Komisijas priekšlikumu palielināt 4. izdevumu kategorijas maksimālo apjomu nolūkā atspoguļot nepieciešamību palielināt finansējumu, lai segtu cerēto jaunā Migrācijas un patvēruma pakta pieņemšanu; norāda, ka sarunas starp abiem likumdevējiem turpinās, un uzstāj, ka, pārskatot maksimālo apjomu, būtu jāņem vērā gan Parlamenta, gan Padomes mandāts; turklāt atzinīgi vērtē palielinājumu, kas paredzēts, reaģējot uz vajadzībām, kuras izriet no kara Ukrainā, un tam sekojošo lēmumu sākt piemērot Pagaidu aizsardzības direktīvu, kas ir īpaši noslogojusi Patvēruma, migrācijas un integrācijas fondu (AMIF) un kam turpmākajos gados; gandrīz noteikti būs nepieciešams lielāks finansējums integrācijai; šajā sakarā uzsver nepieciešamību novirzīt finanšu resursus, lai sasniegtu jēgpilnas solidaritātes mērķi, izmantojot solidaritātes mehānismus, kas ierosināti Eiropas Parlamenta sarunu mandātā;

2.	atzīst Komisijas priekšlikumā atspoguļoto 6. izdevumu kategorijas maksimālo apjomu ievērojamo palielinājumu, kas izriet no situācijas pasliktināšanās daudzās kaimiņvalstīs un ārpus tām dažādu pasaules mēroga krīžu rezultātā, vienlaikus uzsverot, ka, ņemot vērā daudzās globālās problēmas, ir būtiski uzlabot reaģēšanu uz krīzēm; uzsver, ka atbalsts Ukrainai nedrīkst novest pie tā, ka līdzekļi tiek novirzīti no citiem reģioniem vai tematiskajām prioritātēm, un tādēļ ir vajadzīgs lielāks finansējums humānajai palīdzībai (HUMA); 

3.	uzsver, ka papildu finansējumam 6. izdevumu kategorijai, kas paredzēts, lai atbalstītu migrācijas pārvaldību trešās valstīs, nevajadzētu būt par pamatu pieejai, saskaņā ar kuru finansiālo palīdzību trešām valstīm padara atkarīgu no to sadarbības migrācijas jautājumos; atgādina, ka regulā, ar ko izveido Kaimiņattiecību, attīstības sadarbības un starptautiskās sadarbības instrumentu, ir noteikts, ka sadarbība ar trešām valstīm, izmantojot migrācijas partnerības vai divpusēju sadarbību, ir jāīsteno, pilnībā ievērojot starptautiskās tiesības, tostarp starptautiskās cilvēktiesības un bēgļu tiesības;

[bookmark: _GoBack]4.	atzinīgi vērtē Komisijas tiesību akta priekšlikumus, kuri pievienoti DFS vidusposma novērtējumam, jo īpaši priekšlikumu regulai, ar ko izveido Eiropas stratēģisko tehnoloģiju platformu (“STEP”), un priekšlikumu regulai, ar ko izveido Ukrainas mehānismu; attiecībā uz STEP priekšlikumu atgādina, visi personas dati, kas vajadzīgi saistībā ar STEP platformu veikto darbību īstenošanas uzraudzībai, ir jāvāc un jāapstrādā, pilnībā ievērojot tiesības uz personas datu aizsardzību un tiesības uz privāto dzīvi.

